Í Grundarfirði er nú hægt að velja á milli tveggja þvottakústa . Grundfirðingar og gestir þeirra geta nú valið um þvottakúst á bílaþvottaplani hjá N1 og þurfa ekki lengur að vaða elginn við að þvo bílana . Eins og sagt var frá í Skessuhorni á dögunum var aðeins einn þvottakústur tengdur á planinu og svo hafði verið lengi . Auk þess voru niðurföll stífluð og því vatnselgur á planinu . Úr þessu hefur nú verið bætt . Kústarnir eru orðnir tveir , niðurfallið ekki stíflað lengur og ný bílaryksuga er komin við planið . Heldur betur búið að bæta úr hlutunum . Í sömu grein var þess getið að þótt aðeins einn kústur væri í Grundarfirði væri það einum fleiri en í Borgarnesi . Nú er bara að sjá hvort forsvarsmenn bensínstöðva þar bregðist jafn skjótt og vel við .